
Νεογνολογικό Τµήµα 


Αυσϊγαοϊ 

Οἱ αἱ Εἶπα Αγὶς, πιωσίο ἱς ἴπα οπΙγ οπς ἴΠαϊ Πας Ώθθη ε5θ6αά 5ο ΠΙµςΕΠ ονθεί ἴἶπιθ ἂς ἃ Πθα[ίΠρ 
πθαἰιΠ]. [ἴ ἰς ἵγιμΙγ ραγααοχίσα ἴπαῖ ννηἰ]ε [ο ἴΠς ΠαἴμΓς 4Πα ρµΓροςθ Οἱ πιμσίς, ΡρΠίΙοςορΗγ απά 
«οἶθηςς «ομ[ά ποῖ αρ[θε ἰῖς Πθα[ίηρ ργορεΓῖἶθς πανε Όθ6εη μΠἰνθίςαΙΙγ γουορηίζθα. Της αμθςῖίοη ἰς 
ἴΠαεΓθίοίθ ΓΘθαςοηβ8ΡΙ6. Το νιΠαῖ οχιεηϊ ἄοες πιυωσὶο οννθ ἴπε ροςσςἰβ[ἳγ οἳ απἰστγίηρ ἴῃς Ε6Ιαά οἳ 
«οἴθηςθ, ννπουϊ αραπάοπίηρ ἴπΠα Πθία οἳ αγῖρ ΝΛΠαϊ αμαἰΠίες πιαΚε ἰΠίς «ρεςίαΙἲγ α ἴοοι ἵπ ἴῃα 
Παηας οἵ πιιοσίς ἴῃεγαρίσίς, ρογεΠἰαϊγὶςσῖς, ρῃηγςἰοϊηεγαρἰσίς, θαμεαῖοΓς, ἴο θν6η Γογπιυ]αῖς ἴῃθ νίθνν 
ἴπαϊ “Θν6ιγ αἰςθαςς ἰς α πιισίσαἱ ργοβθιῃ αΠα ἰγθαϊπιεηϊ ἶς 4 πιωσίσα 5ο]μϊίοι”. 


Από όλες τις Καλές Τέχνες, η µουσική είναι η µόνη που χρησιμοποιήθηκε τόσο πολύ και 
διαχρονικά και ως θεραπευτικό µέσο. Είναι αληθινά παράδοξο ότι, ενώ για τη Φύση και το 
σκοπό της μουσικής, η Φιλοσοφία και οι επιστήµες δεν μπόρεσαν να συμφωνήσουν, οι 
θεραπευτικές ιδιότητές της γνώρισαν καθολική αναγνώριση. Εύλογο συνεπώς και το ερώτημα. 
Σε τι οφείλει η µουσική τη δυνατότητα να εισέρχεται στην περιοχή της επιστήµης, δίχως να 
εγκαταλείπει το χώρο της τέχνης; Ποιες ιδιότητες συνιστούν αυτήν την ιδιαιτερότητά της να 
γίνεται εργαλείο στα χέρια των μουσικοθεραπευτών, των Ψυχιάτρων, των Φυσιοθεραπευτών, 
των παιδαγωγών, ώστε να διατυπωθεί ακόµη και η άποψη πως «η κάθε ασθένεια είναι ένα 
μουσικό πρόβλημα και η θεραπεία µια μουσική λύση»; 


Ιστορική αναδρομή 

Η έννοια της μουσικής θεραπείας είναι τόσο παλιά, όσο και η µουσική. Ο πρωτόγονος 
άνθρωπος πίστεψε στην ύπαρξη τόσο των κακών, όσο και των καλών πνευμάτων. Θεωρούσε 
ότι τα κακά προκαλούν τις συμφορές του, ανάμεσά τους Και η ασθένεια, ενώ τα καλά, την 
επέµβαση των οποίων επικαλείται ο µάγος-θεραπευτής της Φυλής, τον απαλλάσσουν από τα 
παθήµατά του. Στη διαδικασία αυτή η µουσική έπαιζε το ρόλο της επικοινωνίας του θεραπευτή 
µε τα πνεύματα. Απαραίτητη προὐπόθεση για τη θετική αποτελεσματικότητα ήταν η αμοιβαία 
πίστη, του µάγου στις ικανότητές του καιτου ασθενούς στη µαγική δύναμη του θεραπευτή και 
της τελετουργικής διαδικασίας. Το πέρασμα απὀ τον πολιτισμό των τοτέμ στον κόσµο των 
θρησκευτικών δοξασιών, ήταν εξέλιξη που πήρε στην ανθρωπότητα χιλιάδες χρόνια. Ακόμη και 
σήµερα γίνεται λόγος για άτοµα που κατέχονται απὀ το πνεύμα του κακού (δαιμονισμµένοι). 
Ενώ όµως οι αντιλήψεις για την ασθένεια και την αντιμετώπισή της έχουν αλλάξει στη 
διαδροµή των αιώνων, η αντίδραση του ανθρώπου στο ηχητικό-μουσικό φαινόμενο Φαίνεται 
πως παραμένει αμετάβλητη. Η χρησιμοποίηση π.χ. των επωδών για τη θεραπεία των 
ανθρώπων και των ζώων, την αποτροπή δύσκολων και καταστροφικὠν καιρικών συνθηκών, 
ήταν πλατιά διαδεδομένη στους αρχαίους Έλληνες. 


Η γνώση του παρελθόντος είναι δηµιουργία για το µέλλον. Διαβάζοντας, δηλαδή, κανείς το 


παρελθόν απὀ την αρχαία ελληνική γραμματεία, βάζει τις βάσεις, κτίζει το μέλλον της 
µουσικοθεραπείας του αύριο. 0Ο Όμηρος περιγράφει πως ο Οδυσσέας «..συγκράτησε το μαύρο 

αίμα µε επωδές..» (Οδύσσεια Τ456). Οι Έλληνες φιλόσοφοι πίστευαν πως η µουσικοθεραπεία 
είχε την έννοια της αποκατάστασης στη διαταραγµένη αρμονία σώματος και ψυχής, αντίληψη 
που δεν απέχει από τις σύγχρονες αρχές της ιατρικής (νους υγιής εν σώματι υγιή). Οι 
Πυθαγόρειοι χρησιμοποιούσαν τη μουσική άλλοτε για να αποκαθιστούν τα πάθη, τις 
απελπισίες και τους δυνατούς πόνους, Και άλλοτε για την οργή, τους θυμούς και για κάθε 
παρέκκλιση της ψυχής που νοσεί. Πρώτοι αυτοί εξέτασαν τη σχέση μουσικών ήχων και 
αριθμών. Οι Ορφικοί ισχυρίζονταν ότι οι επωδές τους είχαν τέτοια δύναμη που μπορούσαν να 
καθάρουν ακόµη και αμαρτίες προγόνων. Ο Δημόκριτος πίστευε πως τα ηχητικά κύματα του 
αυλού επιδρούν θετικά στο πάσχον σηµείο, λόγω της δόνησης στους πάσχοντες µυς. Ο Πλάτων 
στους Διαλόγους αναφέρει: «..κοντά στο φάρμακο είναι και µερικές επωδές, τις οποίες αν 
απαγγείλει κανείς και συγχρόνως παίρνει το φάρμακο, αυτό τον θεραπεύει τελείως..» 
(Πλάτων, Χαρμίδης, 1556). Μπορεί ο Ιπποκράτης να είναι ο πατέρας της Ιατρικής, ο Πλάτων 
όµως και ο Αριστοτέλης θεωρούνται οι πρὀδρομοι της µουσικοθεραπείας, µε την έννοια ότι 
πρέσβευαν την ελεγχόμενη και ὀχι αλόγιστη χρήση της μουσικής (Πλάτων,Τίμαιος, ς,ἄ,θ, 
Αριστοτέλους, Πολιτικά, θ7, 1342α, 1-12). 


Αργότερα, η αποτελεσματικότητα των επωδών υιοθετήθηκε διαμεσολαβημένη απὀ την 
χριστιανική πίστη. Οι απειλές και οι αφορισμοί των Πατέρων της Εκκλησίας δεν έφεραν 
αποτελέσµατα. Τους ερείςθεραπευτές διαδέχτηκαν οι εξορκιστές, οι επωδές 
αντικαταστάθηκαν απὀ ξόρκια, Φοβέρες, γητειές. Στην Αναγέννηση, η ανανέωση του 
ενδιαφέροντος των ουμανιστώὠν ξαναέβαλε σταδιακά τα θεμέλια της µουσικοθεραπείας. 
Θεωρητικοί όπως ο Καεντάνο, ο Παράκελσος, ο Φιντσίνο, ο Κέπλερ κ.α., υπογραμμµίζουν τη 
θεραπευτική αξία της μουσικής. Ο Κίρχερ, ο Λάιμπνιτς, ο Σοµέ, ο Πάργκετερ, ο Μαζόν κ.ά. 
υιοθετούν τη µουσική ὡς φάρμακο. 


Ωστόσο, ὡς τις αρχές του 20ού αιώνα, οι επιστήμονες δεν είχαν παρατηρήσει ούτε μελετήσει 
συστηματικά τις επιδράσεις της µουσικής σε παραμέτρους της λειτουργίας του ανθρώπινου 
σώματος. Μόλις το 1950 δημιουργήθηκε η Αμερικανική Εταιρεία Μουσικοθεραπείας 
προκειµένου να μελετήσει την κλινική εφαρµογή και έρευνα της µουσικοθεραπείας. Την 
τελευταία δεκαετία, µε την πρόοδο της μαγνητικής τοµογραφίας και την εμφάνιση της 
τοµογραφίας εκπομπών ποζιτρονίων, έχει γίνει δυνατή η εξονυχιστική µελέτη των επιδράσεων 
της μουσικής στον ανθρώπινο εγκέφαλο. Τα συμπεράσματα έχουν κινητοποιήσει πολλούς 
κλινικούς γιατρούς σε διάφορες ειδικότητε, που χρησιμοποιούν τη µουσική ὣὠς 
συμπληρωματικό θεραπευτικό µέσο. 


Στόχοι και εφαρμογές της µουσικοθεραπείας στην ιατρική είναι η αντιμετώπιση του πόνου, η 
αντιμετώπιση του ψΨυχοσωματικού στρες, η βοήθεια της μητέρας στον τοκετό, η χρήση στις 
µονάδες πρόωρων νεογνών, η βοήθεια στη µετεγχειρητική ανάρρωση, η ανακουφιστική 
θεραπεία καρκινοπαθών, οι εφαρμογές σε µονάδες εντατικής θεραπείας καρδιοπαθών, οι 
εφαρμογές στη νόσο Αλτσχάιμερ, η αντιμετώπιση της κατάθλιψης, η βελτίωση της 
επικοινωνίας ψυχιατρικών ασθενών και πλείστες άλλες εφαρμογές. Οπωσδήποτε, γενικό στόχο 
της µουσικοθεραπείας αποτελεί η αύξηση της αισιόδοξης σκέψης στα προβλήματα της ζωής, 
στοιχεία που συμβάλλουν στην ενίσχυση του ανοσοβιολογικού συστήµατος. 


Η ευµενής όµως επίδραση της μουσικής δεν αφορά µόνο στον άνθρωπο. Στο παρελθόν έχουν 
γίνει πολυάριθµες μελέτες, οι οποίες έχουν δείξει ότι τα ζώα έχουν μουσικές προτιμήσεις. Π.Χ. 
έχει αποδειχθεί ότι οι αγελάδες παράγουν περισσότερο γάλα υπό τους ήχους απαλής 
μουσικής, ή τι αυξάνεται η παραγωγή αυγών στις κὀτες που ακούν ραδιόφωνο. Οµάδα 

επιστημόνων της σχολής ψυχολογίας του πανεπιστημίου Κουΐῖνς στο Μπέλφαστ, έδειξε ότι οι 
σκύλοι τάσσονται σαφώς υπέρ της κλασικής µουσικής. Υπό τους ήχους των Μπαχ, Βιβάλντι και 
Μότσαρτ επέδειξαν την καλύτερη δυνατή συμπεριφορά τους: ευεξία, ελάχιστο έως καθόλου 
γάβγισµα, χαλάρωση και ανάπαυση. Τουναντίον, στο άκουσμα της χέβι µέταλ µουσικής, 
έκαναν τον περισσότερο θόρυβο, ήταν ανήσυχοι και υπερκινητικοί. 


Μουσική και κύηση 

Οι πρώτες ηχητικές µνήµες για τον άνθρωπο ξεκινούν από την ενδοµήτρια ζωή, καθώς η ακοή 
είναι η πρὠτη αίσθηση που εµφανίζεται και η τελευταία που εξαφανίζεται. Οι ενδοµήτριοι ήχοι 
αποτυπώνονται µέσα µας και µας ακολουθούν πάντα. Οι ακουστικές εµπειρίες του εμβρύου 
αποτελούν το κυριότερο ερέθισµα για εγκεφαλική ανάπτυξη. Το ενδοµητρικό «αμφιθέατρο» 
αποτελεί τη σημαντικότερη εκπαιδευτική διαδικασία της ζωής µας. Οι ηχητικές εντυπώσεις της 
ενδοµήτριας ζωής αποτελούν ένα γενετική ηχητικό μωσαϊκό, που σε συνδυασμό µε τις 
κληρονομικές ηχητικές εµπειρίες της οικογένειας και της Φυλήςτου κάθε ατόμου, καθώς και τις 
καθαρά προσωπικές εμπειρίες της πορείας του στη ζωή, καθορίζουν την ηχητική του 
ταυτότητα, βασική έννοια της µουσικοθεραπείας. 


Τα έµβρυα ακούν το ρυθµικό ήχο της µητρικής Καρδιάς περίπου 26 εκατομμύρια Φορές. Η 
αίσθηση αυτού του ρυθμού, που ασκεί ένα είδος προστασίας στον άνθρωπο και συνδέεται µε 
την ασφάλεια που παρέχει το περιβάλλον της μήτρας, είναι µεγάλης σηµασίας για τη ζωή. 
Ακόμη και οι ήχοιτης ροής του αίµατος µέσα απὀ τον πλακούντα μπορούν να ακούγονται από 
το έµβρυο σε αρκετή ένταση, κατά τη διάρκεια της ενδοµήτριας ζωής. Ιατρικές μελέτες που 
χρησιμοποιούν υπερήχους έχουν δείξει ότι µετά την 16η εβδομάδα κύησης το έµβρυο µπορεί 
να αντιδρά σε εξωγενείς ήχους. 


Η ενδοµήτρια συσκευή που περιλαμβάνει καιτην αµνιακή συσκευή, δρα ως ένα είδος ηχητικού 
φίλτρου, που περιορίζει τη διάδοση κάποιων ηχητικών συχνοτήτων προς το έμβρυο. Για 
συχνότητες μεγαλύτερες απὀ 500 ΗΖ υπάρχει ελάττωση της τάξης των 40-50 ἄρ στο επίπεδο 
του αισθητηρίου της ακοής των εμβρύων, ενώ για συχνότητες μικρότερες απὀ 500 ΗΖ υπάρχει 
ελάττωση της τάξης των 10-20 αΏ. Το έμβρυο µπορεί να ακούει ανθρώπινη φωνή και μουσική 
στο φάσμα των συχνοτήτων μικρότερων απὀ 500 Η7, όταν η ένταση του ήχου ξεπερνά τα 60 
άΡ. Ανάλυση 212 ερευνητικὠν μελετών που αφορούσαν σε δίδυµα άτοµα, έδειξε ότι οι κοινές 
ακουστικές εμπειρίες της ενδοµήτριας ζωής εξηγούν κατά περίπου 2056 την υψηλή συσχέτιση 
μεταξύ του δείκτη νοημοσύνης των διδύμων που μεγαλώνουν ξεχωριστά. Ετσι, Φαίνεται ότι οι 
ακουστικές εμπειρίες του εμβρύου αποτελούν το κυριότερο ερέθισμα για την ανάπτυξη του 
εγκεφαλικού Φλοιού. 


Μουσική σε Νεογνολογικές µονάδες 

Η διαδικασία εκμάθησης των ήχων αρχίζει απὀ την εμβρυϊκή περίοδο. Το έμβρυο 
αντιλαμβάνεται τόσο τους μουσικούς ήχους, όσο καιτις μελωδίες. Ένα µωρό που η µητέρατου 
το κρατά αγκαλιά στο αριστερό της χέρι, ακούει τους χτύπους της καρδιάς καθαρότερα και 
ηρεμεί. Η µουσικότητα των ήχων της καρδιάς πιθανόν να αποτελεί το ελιξήριο εθισμού στο 
μωρό. Τα νεογνά, αλλά και τα βρέφη, έχουν µεγάλη ανάγκη να αισθάνονται ασφαλή. Είναι 
οµοιότροπες ανά τους αιώνες οι βρεφοκρατούσες μητέρες. Σε αρχαιολογικά μουσεία, σε 
εκκλησιαστικά, σε λαογραφικά, σε Φωτογραφικά μουσεία, σε πινακοθήκες, αλλά και σε 
µαιευτήρια, σε νεογνολογικές µονάδες και σε εξωτερικά παιδιατρικά ιατρεία, βρέθηκε ότι 
τέσσερις στις πέντε μητέρες κρατούν εδώ και χιλιάδες χρόνια τα µωρά στην αγκαλιά τους 
οµοιότροπα, δηλαδή αριστερότροπα. Η έρευνα έγινε το 1998 και αφορούσε στη θέση που 

κρατιούνται τα µωρά στην αγκαλιά των γονιών τους. Για το σκοπό αυτό μελετήθηκαν 300 έργα 
τέχνης-Φφωτογραφίες µε απεικονίσεις του ζεύγους µητέρα-παιδί, 100 στάσεις κράτησης µε τον 
πατέρα και 100 µε τη µητέρα στη µαιευτική κλινική και στα εξωτερικά ιατρεία του 
Νοσοκομείου Αλεξανδρούπολης. Το ποσοστό της αριστερότροπης κράτησης ήταν 8056 για τις 
μητέρες, ενώ για τους πατέρες δε βρέθηκε προτίµηση. Αριστεροχειρία σε αµφότερους τους 
γονείς βρέθηκε περίπου 8960Οι Τζον Μάνινγκ και Άντριου Τσάμπερλεν, ζωολόγοι του 
Πανεπιστήμιου του Λίβερπουλ στην Αγγλία, παρατηρούσαν για µεγάλο χρονικό διάστηµα τη 
μητρική συμπεριφορά στους χιµπατζήδες, στους γορίλες, ουρακοτάγκους και πιθήκους. Οι 
παραπάνω ερευνητές υποστηρίζουν ότι η αριστερότροπη τάση είναι ανάλογη µε τον άνθρωπο 
στα δύο πρὠτα ζώα και σε μικρότερο ποσοστό στα δύοτελευταία. 


Με τη λογική σκέψη ότι το κλάµα των μωρών οφείλεται σ ένα ποσοστό τουλάχιστον στην 
έλλειψη των παλμών της μητρικής καρδιάς, που για τόσους µήνες είχε συνηθίσει ν ακούει το 
έμβρυο, ο Ιάπωνας παιδίατρος Χαζίμε Μορούκα του Πανεπιστηµίου Νίπον στο Τόκυο , 
τοποθέτησε μικροσκοπικά μικρόφωνα στη µήτρα τριών εγκύων γυναικών και κατέγραψε τον 
ήχο των παλμών της καρδιάςτους. Όταν ξανάπαιξε τη μαγνητοφωνηµένη ταινία σε 300 νεογνά 
που ἐκλαιγαν, τα 8596 είτε κοιµήθηκαν αμέσως, είτε σταμάτησαν να κλαίνε. Η κασέτα αυτή 
στην Ιαπωνία ήταν η πρὠτη σε πωλήσεις στο ελεύθερο εμπόριο. 


Ως γνωστόν, για την αντιμετώπιση του πόνου στις νεογνολογικές µονάδες, τα αναλγητικά και 
κατασταλτικἀά Φάρμακα και κυρίως τα οπιοειδή, αποτελούν τον κυριότερο τρόπο 
αντιμετώπισης του πόνου που συνοδεύει τους διάφορους επώδυνους χειρισμούς. Ωστόσο, οι 
µη Φαρμακευτικές παρεμβάσεις είναι επίσης σημαντικοί εναλλακτικοί τρόποι μείωσης της 
δυσφορίας και του στρες, ιδιαίτερα στα πρόωρα νεογνά. 


Από την αρχαιότητα, σε όλες τις κοινωνίες το νανούρισμα και η τροφή υπήρξαν σημαντικός 
τρόπος ανακούφισης και ηρεμίας στα μωρά. Πρόσφατες μελέτες επαληθεύουν την εμπειρία 
γενεών και δείχνουν ότι τα διαλύματα γλυκόζης, σουκρόζης και το γάλα σε συνδυασμό µε 
πιπίλα, έχουν αναλγητικό αποτέλεσµα. Αυτό μάλλον οφείλεται στην απελευθέρωση ενδογενών 
οπιοειδὠν. Παρόμοιο αναλγητικόὀ αποτέλεσµα παρέχει το άγγιγµα, η ομιλία, καθώς και η 
τοποθέτηση του νεογνού σε θέση κἀάµψηςτου σώματος καιτων άκρων. 


Η µουσική είναι επίσης και αυτή µια µη Φαρμακευτική αναλγητική μέθοδος. Οι μελέτες του 
Αμερικανού αναισθησιολόγου Φρεντ Σβαρτς στη µονάδα εντατικής θεραπείας νεογνών του 
νοσοκομείου Πιέντµοντ στην Ατλάντα των ΗΠΑ, έδειξαν ότι νανουρίσµατα µε τη φωνή της 
μητέρας ή μουσικοί ήχοι που προσοµμοιάζουν µε τους ήχους του εμβρυϊκού περιβάλλοντος, 
βοηθούν στην ταχύτερη απόκτηση βάρους, την ταχύτερη ανάπτυξη της περιµέτρου της 
κεφαλής και τη γρηγορότερη έξοδο από το τµήµα, σε σχέση µε τα νεογνά που δεν εκτίθενται σ 
αυτούς τους ήχους. Στο πλαίσιο της έρευνας, τοποθετήθηκαν ειδικά µικρά ηχεία στις 
θερµοκοιτίδες, τα οποία μετέδιδαν σε 24ωρη βάση µουσική εδικά επιλεγμένη για το σκοπό 
αυτό, µέσω κεντρικού συστήµατος αναμετάδοσης. Τα ηχεία ήταν σε απόσταση 3-10 ιντσών 
από τη θερµοκοιτίδα και παράλληλα γίνονταν μετρήσεις της έντασης του ήχου µε ειδικές 
συσκευές, ὦστε η ένταση να διατηρείται στα 75-85 αΌ, µε δυνατότητα αναπροσαρµογής της, 
ανάλογα µε τις αντιδράσεις του νεογνού. Την όλη επιμέλεια είχαν ειδικά εκπαιδευµένες 
νοσηλεύτριες. Η θετική επίδραση της μουσικής ήταν εμφανής και αντικειμενικά μετρήθηκε από 
την αὐξηση του οξυγόνου στο αίμα των πρόωρων νεογνών, την ελάττωση της καρδιακής 
συχνότητας, τη µείωση της αρτηριακής πίεσης και την ταχύτερη απόκτηση βάρους. 

Έχει αποδειχθεί ότι η µείωση της συχνότητας του καρδιακού παλμού καιτης αρτηριακής πίεσης 
σχετίζεται µε ελάττωση στο αίµα του επιπέδου των ορμονών που σχετίζονται µετο στρες, όπως 
η αδρεναλίνη και η κορτιζόλη, ενώ Φαίνεται ότι η χαλάρωση µέσω μουσικής µπορεί να επιδρά 
ακόµη και στα επίπεδα της αυξητικής ορµόνης και ὧν β-ενδορφινών. Βέβαια, για την εξαγωγή 
περισσότερο αξιόπιστων συμπερασμάτων θα χρειαστούν πολλές ακόµα κλινικές μελέτες. 
Θεωρείται σκόπιµο να διευκρινισθεί ότι η µουσικοθεραπεία δεν υποκαθιστά την Φαρμακευτική 
αγωγή, την ψυχοθεραπεία, την ψυχανάλυση, τη Φυσιοθεραπεία, την εργοθεραπεία, την ειδική 
παιδαγωγική. Είναι µέσον και μέθοδος που έρχεται συνεπίκουρος όλων των άλλων 
επιστημονικών µέσων και μεθόδων. Η µουσική, δηλαδή, δρα ως καταλύτης και συντελεί στην 
οµαλότερη πορεία και εφαρµογή της όλης θεραπευτικής αγωγής. Τότε, ίσως αποδειχθεί 
πλήρως ότι ο Πλάτων ήταν προφήτης στο έργο του Τίµαιος, ὀταν καθόριζε τον ακριβή τρόπο 
για το νόηµα της µουσικής: η αρµονία της μουσικής µας δόθηκε από τους θεούς, όχι µε στόχο 
την αλόγιστη ηδονή, αλλά µε σκοπό να επιβάλλουμε τάξη στις ταραγμµένες κινήσεις της ψυχής 
μας και νατις κάνουμε να μοιάζουν στο θείο πρότυπο. 

